**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.08.2020, ora 08.00 – 26.08.2020, ora 08.00**

*I.* ***SITUAŢIA HIDROMETEOROLOGICĂ***

1. Situaţia şi prognoza hidro pe râurile interioare şi Dunăre din 26.08.2020, ora 07.00

RÂURI

Institutul Naţional de Hidrologie și Gospodărire a Apelor (I.N.H.G.A.) a emis în data de 25.08.2020, la ora 11:00, atenţionarea hidrologică nr. 51-COD GALBEN, valabilă în intervalul 25.08.2020, ora 12:00-26.08.2020, ora 08:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE pe râurile din bazinele hidrografice: Mureş – bazin superior amonte S.H. Glodeni (judeţele: Harghita şi Mureş), Târnava Mică - bazin superior şi afluenţi bazin mijlociu şi inferior, Târnava Mare - bazin superior şi afluenţi bazin mijlociu şi inferior (judeţele: Harghita, Mureş, Sibiu şi Alba), Mureş – afluenţii aferenţi sectorului aval confluenţă Târnave – amonte S.H. Brănişca (judeţele: Alba, Sibiu şi Hunedoara), Olt – bazin superior amonte S.H Micfalău şi afluenţii aferenţi sectorului aval S.H. Micfalău – amonte Acumularea Ioneşti (judeţele: Covasna, Harghita, Braşov, Sibiu, Vâlcea şi Argeş), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa - bazin superior, Prahova – bazin superior şi afluenţi bazin mijlociu şi inferior (judeţele: Dâmboviţa şi Prahova), Buzău – bazin superior amonte S.H. Nehoiu (judeţele: Braşov, Covasna şi Buzău), Rm. Sărat – bazin superior şi afluenţi bazin mijlociu şi inferior (judeţele Vrancea şi Buzău), Putna – bazin superior şi afluenţi bazin mijlociu şi inferior (judeţul Vrancea), Trotuş – bazin superior şi afluenţi bazin mijlociu şi inferior (judeţele: Harghita, Covasna, Neamţ şi Bacău), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Suceava – bazin superior şi afluenţi bazin mijlociu şi inferior (judeţul Suceava), Bârlad – bazin superior şi afluenţi bazin mijlociu şi inferior (judeţele: Neamţ, Iaşi, Vaslui, Bacău, Vrancea şi Galaţi) şi Jijia – bazin superior şi afluenţi bazin mijlociu şi inferior (judeţele: Botoşani şi Iaşi).

Atenţionarea hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare în intervalul 25.08.2020 ora 16:00 – 25.08.2020 ora 22:00 pe unele râuri mici din judeţele: Neamţ, Bacău, Botoşani, Iaşi, Harghita, Covasna şi Vrancea.

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către prefecturile judeţelor: ALBA, ARGEŞ, BACĂU, BOTOŞANI, BRAŞOV, BUZĂU, COVASNA, DÂMBOVIŢA, GALAŢI, HARGHITA, HUNEDOARA, IAŞI, MUREŞ, NEAMŢ, PRAHOVA, SIBIU, SUCEAVA, VASLUI, VÂLCEA şi VRANCEA (20 de prefecturi) – COD GALBEN.*

Debitele au fost în creștere datorită precipitațiilor căzute în interval și propagării pe râurile din bazinele: Vișeu, Iza, Someșul Mare, Caraş, Nera, Cerna, Siret, Prut, bazinele superioare și mijlocii ale Mureșului, Begăi, Timișului, Jiului și Oltului și bazinele superioare ale Argeșului și Ialomiței.

Pe celelalte râuri debitele au fost în general staționare.

Scurgeri pe versanţi, torenţi, pâraie, viituri rapide cu efecte de inundaţii locale şi creşteri de niveluri şi debite datorită precipitațiilor sub formă de aversă şi cu caracter torenţial, mai însemnate cantitativ, căzute în interval, s-au mai înregistrat și pe unele râuri mici din zonele de deal și munte din centrul și estul ţării.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Crișul Alb, Crișul Negru, Arieş, Timiş mijlociu şi inferior, Bârzava, Moraviţa, Caraş superior, Motru, Gilort și mai mici (10-30% din normalele lunare) pe râurile din bazinele: Bârlad, Râmnicu Sărat, Jijia şi pe unele râuri din bazinele superioare ale Oltului și Argeșului.

În interval au fost emise două avertizări hidrologice pentru fenomene imediate.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în creștere prin propagare pe Siret şi pe cursurile inferioare ale afluenţilor lui, Prut, cursurile mijlocii ale Someşului şi Mureşului şi cursurile mijcloii şi inferioare ale Timişului şi Jiului.

Pe râurile din bazinele: Crasna, Barcău, Crişuri şi pe cele din Dobrogea debitele vor fi relativ staţionare, iar pe celelalte râuri vor fi în scădere.

Izolat se mai pot produce mici creşteri de niveluri şi debite pe unele râuri din zonele de deal şi munte.

**DUNĂRE**

Debitul la intrarea în ţară (secţiunea Baziaş) în intervalul 25-26.08.2020 a fost staţionar, având valoarea de 4050 m3/s, sub media multianuală a lunii august (4300 m3/s).

În aval de Porţile de Fier debitele au fost în scădere pe sectoarele Gruia-Bechet şi Oltenița-Tulcea şi în creştere uşoară pe sectorul Corabia-Giurgiu.

Debitul la intrarea în ţară (secţiunea Baziaş) va fi în uşoară scădere (4000 m3/s).

În aval de Porţile de Fier debitele vor fi în scădere pe sectoarele Gruia-Corabia şi Hârşova-Tulcea si relativ staţionare pe sectorul Turnu Măgurele-Călăraşi.

2**. Situaţia meteorologică în intervalul 25.08.2020, ora 08.00 –26.08.2020, ora 06.00**

Administraţia Naţională de Meteorologie (A.N.M.) a emis în data de 25.08.2020, la ora 10.00, avertizarea meteorologică nr. 112, astfel:

-COD PORTOCALIU- instabilitate atmosferică accentuată, cantități de apă însemnate și intensificări puternice ale vântului în intervalul 25.08.2020, orele 13:00-23:00: ,,în cea mai mare parte a Moldovei și Transilvaniei, local în Oltenia și vestul Munteniei, precum și în zonele de munte, vor fi perioade cu instabilitate atmosferică accentuată ce se va manifesta prin averse torențiale, intensificări puternice ale vântului cu viteze la rafală de peste 70...80 km/h, vijelii, grindină și descărcări electrice. Cantitățile de apă, în intervale scurte de timp sau prin acumulare, vor depăși 30...40 l/mp și, pe arii restrânse, 50...70 l/mp”;

-COD GALBEN- instabilitate atmosferică temporar accentuată în intervalul 25.08.2020, orele 10:00-23:00: ,,în sud-vestul, sudul, centrul, nordul și nord-estul țării, precum și în zonele de munte, vor fi perioade cu instabilitate atmosferică accentuată ce se va manifesta prin averse care vor avea și caracter torențial, descărcări electrice, intensificări de scurtă durată ale vântului, vijelii și grindină. Cantitățile de apă vor depăși 20...25 l/mp și izolat 40...50 l/mp.Astfel de fenomene se vor semnala și în sud-estul teritoriului, pe arii restrânse, seara și noaptea.”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către prefecturile judeţelor:*

*-ALBA, ARGEŞ, BACĂU, BOTOŞANI, BRAŞOV, BUZĂU, COVASNA, DÂMBOVIŢA, GIURGIU, GORJ, HARGHITA, HUNEDOARA, IAŞI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, VASLUI, VÂLCEA şi VRANCEA* *(23 de prefecturi)-COD PORTOCALIU;*

*-BISTRIŢA-NĂSĂUD, CARAŞ-SEVERIN, CLUJ, DOLJ, GALAŢI, GORJ, MARAMUREŞ, MEHEDINŢI şi SĂLAJ (9 prefecturi)-COD GALBEN.*

În ţară vremea a fost în general instabilă în cea mai mare parte a teritoriului, iar în sud-est s-a menținut călduroasă. În majoritatea regiunilor au fost înnorări temporar accentuate, averse, descărcări electrice și intensificări ale vântului cu rafale de până la 79 km/h, care pe raza județelor Teleorman, Argeș, Prahova, Mureș și Iași au avut și aspect de vijelie. Izolat a căzut grindină, confirmată fiind cea din zona de munte (Iezer). În cursul zilei, ploile au avut caracter torențial, iar cantitățile de apă au depășit local 25 l/mp și izolat 50 l/mp, acumulându-se până la 60 l/mp în județul Bacău

(Lucăcești-Moinești) și 51 l/mp în județul Mureș (Târgu Mureș). În regiunile sud-estice, ploi de scurtă durată s-au semnalat pe arii restrânse, spre seară și la începutul nopții. Temperaturile maxime s-au încadrat între 20 de grade la Reșița și 34 de grade la Giurgiu, iar la ora 06 se înregistrau valori termice cuprinse între 9 grade la Câmpeni și 22 de grade la Gura Portiței și Constanța-dig. În a doua parte a nopții în Transilvania pe arii restrânse s-a semnalat ceață.

**Observaţie: în intervalul de diagnoză a fost în vigoare 1 avertizare cod roșu pentru fenomene periculoase imediate, emisă de SRPV Bacău și 3 atenționări cod galben, emise - câte una - de către SRPV Bacău, SRPV Sibiu și SRPV Cluj-Napoca.**

La Bucureşti vremea a fost călduroasă, dar a devenit ușor instabilă. Cerul a fost variabil, cu înnorări temporar accentuate după-amiaza, când au fost averse, descărcări electrice și unele intensificări ale vântului și, din nou, la începutul nopții, când trecător, în unele cartiere, a mai plouat slab. Temperatura maximă a fost de 33 de grade la Filaret, 32 de grade la Afumați și 31 de grade la Băneasa, iar la ora 06 se înregistrau 17 grade la Băneasa, 18 grade la Filaret și 19 grade la Afumați.

**3. Prognoza meteorologică în intervalul 26.08.2020, ora 08.00–27.08.2020, ora 8.00**

În ţară vremea va deveni în general frumoasă. Cerul va fi variabil și doar izolat, mai ales la munte, se vor semnala ploi de scurtă durată. Vântul va sufla slab și moderat, cu unele intensificări în zona montană înaltă și, trecător, în sud-est și nord-vest. Temperaturile maxime se vor încadra între 23...24 de grade în estul Transilvaniei și în jurul a 31 de grade, local în Muntenia și Dobrogea și izolat în Oltenia. Temperaturile minime vor fi cuprinse între 7...8 grade în depresiunile Carpaților Orientali și 21...22 de grade pe litoral. Pe arii restrânse, în zonele joase, vor fi condiții de ceață dimineața și

noaptea.

La Bucureşti vremea va fi predominant frumoasă. Cerul va fi variabil, iar vântul va sufla slab și moderat. Temperatura maximă se va situa în jurul valorii de 31 de grade, iar cea minimă va fi de 16...18 grade.

***II. CALITATEA APELOR***

Pe Marea Neagră

A.B.A. Dobrogea Litoral revine cu informații despre poluarea cu produs petrolier semnalată în data de 17.08.2020 în dana 73 a portului Constanța. În data de 25.08.2020 situația se prezenta astfel:

-pe suprafața apei din acvatoriu, între cheu și barajul limitator, se mai observau ușoare irizații, care au fost neutralizate și captate cu baraje absorbante. Irizațiile nu au trecut de barajul limitator;

-s-au efectuat operațiuni de vidanjare a puțurilor de captare;

-în vederea stabilirii cauzei evenimentului, a mai fost realizat un puț de captare și monitorizare în zona brațelor de încărcare/descărcare produse petroliere;

-s-au confecționat trei drenuri pentru monitorizare și preventive, care vor fi amplasate în zonele unde s-au observat irizații pe apă.

Se va reveni cu informații.

Pe râurile interioare și pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. În domeniul aerului

Agenţia Naţională pentru Protecţia Mediului informează că din rezultatele analizelor efectuate în data de 24.08.2020 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 Direcția de Comunicare, Transparență și IT